**Csongrád VárosPolgármesterétől**

**„M”**

**Száma:** Fjl/498-1/2019

**Témafelelős:** Harangozóné Pálnok Orsolya

***ELŐTERJESZTÉS***

**Csongrád Városi Önkormányzat Képviselő-testületének**

**2019. december 11-ei ülésére**

**Tárgy:** Javaslat a Tisza-menti virágzás 2 elnevezésű, az EFOP 1.5.3-16-2017-00001 kódszámú projekt keretein belül Utalvány Szabályzat megalkotására

**Tisztelt Képviselő-testület!**

Csongrád Városi Önkormányzat 2017.12.01. óta hajtja végre a Tisza-menti virágzás 2 elnevezésű EFOP – 1.5.3-16-2017-00001 kódszámú projektjét. A projekt célterülete Csongrád, Felgyő, Csanytelek, Tömörkény és Tiszasas települések közigazgatási területe. A projektmunkában 8 szervezet vesz részt konzorciumi partnerként.

**A projekt céljai:**

I. A humán közszolgáltatások terén jelentkező szakemberhiány enyhítését szolgáló ösztönző programok megvalósítása

II. A hátrányos helyzetű csoportok foglalkoztathatóságra való felkészítésének, munkaerő-piaci eszközökben való részesedésének és munkaerő-piacon való megjelenésének elősegítése

III. A helyi kisközösségek társadalom-szervező szerepének megerősítése

IV. A vidék megtartó képességének erősítése, valamint az ezzel kapcsolatos disszemináció támogatása

**I. A humán közszolgáltatások terén jelentkező szakemberhiány enyhítését szolgáló ösztönző programok megvalósítása** - e célok teljesülése érdekében 92 fő humán közszolgáltató számára biztosít a projekt képzéseket.

**II. A hátrányos helyzetű csoportok foglalkoztathatóságra való felkészítésének, munkaerő-piaci eszközökben való részesedésének és munkaerő-piacon való megjelenésének elősegítése** -

A projektterv a hátrányos helyzetű csoportok foglalkoztathatóságra való felkészítésének, munkaerő-piaci eszközökben való részesedésének és munkaerő-piacon való megjelenésének elősegítése érdekében számos képzési lehetőséget tartalmaz a célcsoporttagok számára.

A konzorcium összesen 650 célterületen élő személy képzését vállalta, ami a Támogatási Szerződésben indikátorként szerepel.

A tervezett 650 főből 300 fő egyéni fejlesztési tervvel rendelkezik és személyes mentorálásban részesül a projektben foglalkoztatott szociális mentoroktól. Számukra 4 db 30 órás képzés elvégzése az előírt (összesen 120 óra). A további 350 fő nem rendelkezik egyéni fejlesztési tervvel, és számukra 1 db 30 órás képzés elvégzése kötelező.

**Célcsoport:**

1. .A projekt célterületén a humán közszolgáltatásban dolgozó személyek

2.A projektben felnőttképzési szerződéssel rendelkező, a vállalt képzéseket sikeresen teljesítő, elsősorban hátrányos helyzetű személyek

**A támogatási rendszer célja**

* a képzések és a projekt céljainak teljesülése iránti motiváció és elköteleződés megteremtése a célcsoporttagoknál
* az együttműködés elősegítése
* a tanulói lemorzsolódás csökkentése

**Utalvány összege:**

* a humán közszolgáltatásban dolgozó személyek esetén, akiknek 1 db képzést szükséges elvégezniük 20.000 Ft értékű ajándékutalványban részesül
* a 300 fő egyéni fejlesztési tervvel rendelkező személy a 4 db 30 órás képzés elvégzését követően 30.000 Ft összegű ajándékutalványban részesül
* a 350 fő egyéni fejlesztési tervvel nem rendelkező személy az 1 db 10.000 Ft összegű ajándékutalványban részesül.

Az utalványokkal kapcsolatos SZJA bevallási és fizetési kötelezettséggel kapcsolatban a célcsoporttagoknak maguknak kell eljárniuk és az SZJA bevallásukban feltüntetni a kapott összeget.

**Utalvány típusa:** Edenred ajándékutalvány kizárólag hideg – és melegétkezésre

Az utalványok célcsoport számára történő átadásához a Képviselő – testületnek Szabályzatot szükséges alkotnia.

Fentiek alapján a „Tisza – menti virágzás 2 Utalvány Szabályzatának elfogadására teszek javaslatot.

Kérem a Tisztelt Képviselő-testületet, hogy az előterjesztést vitassa meg és a határozati javaslatot fogadja el.

**Határozati javaslat**

Csongrád Városi Önkormányzat Képviselő-testülete megtárgyalta a „Javaslat a Tisza-menti virágzás 2 elnevezésű, az EFOP 1.5.3-16-2017-00001 kódszámú projekt keretein belül, Utalvány Szabályzat megalkotására” című előterjesztést és az alábbi döntést hozza:

1. A Képviselő-testület a „Tisza – menti virágzás 2” Utalvány Szabályzatában foglaltakkal egytért az Utalvány Szabályzatot elfogadja.

2. A Képviselő – testület felhatalmazza a Polgármestert, hogy az Utalvány Szabályzatban foglaltak szerint eljárjon.

Határidő: azonnali

Felelős: Bedő Tamás polgármester

Csongrád, 2019. december 10.

Bedő Tamás

polgármester